AMALAN SUNAT BULAN ISLAM 



[BULAN MUHARAM] 

1. Tanggal l-9hb disunatkan berpuasa (puasa Tasua') 

2. Tanggal lOhb disunatkan berpuasa (puasa Asyura) 

3. Dalam bulan ini disunatkan agar memperbanyakkan amalan bersedekah kepada fakir miskin 

4. Disunatkan supaya melebihkan perbelanjaan dalam keluarga 

5. Mengusap kepala anak yatim dan menaruh perasaan belas kasihan terhadap mereka 

6. Memperbanyakkan bacaan zikir dan selawat 

7. Sesiapa yang berbuat baik kepada anak yatim seolah-olah ia telah berbuat baik kepada semua 
anak-anak yatim. 

8. Sesiapa yang bersedekah pada hari itu maka seolah-olah ia tidak pernah menolak permintaan 
orang yang meminta-minta selama hidupnya 



BULAN SAFAR , BULAN RABIUL AWWAL, BULAN RABIUL AKHIR, BULAN JAMADIL AWWAL, BULAN 
JAMADIL AKHIR 

Tiada amalan sunat yang khusus atau istimewa dalam bulan ini melainkan amalan sunat dan fardhu 
seperti biasa. 

[BULAN REJAB] 

Bersabda Rasulullah saw maksudnya " Rejab adalah bulan Allah, Sya'ban adalah bulanku dan Ramadhan 
adalah bulan umatku." Sesiapa yang berpuasa dalam bulan ini dengan penuh ikhlas semata-mata 
mengharapkan rahmat dari Allah maka ia layak mendapat ganjaran dari Allah seperti yang telah 
disabdakan oleh Rasulullah saw maksudnya, 

1. Sesiapa yang berpuasa sehari maka ia akan mendapat keredhaan Allah 

2. Sesiapa yang berpuasa 2 hari maka ia akan mendapat kemuliaan yang besar dari Allah 

3. Sesiapa yang berpuasa 3 hari maka ia akan dijauhkan dari Allah dari dugaan dunia, diselamatkan 
dari penyakit yang berbahaya dan dari disiksa diakhirat dan fitnah dajjal 

4. Sesiapa yang berpuasa 7 hari maka akan dikunci oleh Allah 7 pintu neraka jahannam baginya 

5. Sesiapa yang berpuasa 8 hari maka akan dibuka oleh Allah 8 pintu syurga baginya 

6. Sesiapa yang berpuasa 10 hari maka akan diperkenankan oleh Allah hayat dan permintaannya 

7. Sesiapa yang berpuasa 15 hari maka Allah akan menambahkan pula pahala amalannya berlipat 
kali ganda 

8. Orang yang berpuasa di bulan Rejab kelak di Syurga diberi minum air sungai yang bernama 
Rejab yang airnya lebih putih dari susu, lebih manis dari manisan dan lebih dingin dari salji 

9. Dalam bulan lain setiap amalan akan digandakan Allah 10 kebajikan, tetapi pada bulan Rejab 
akan digandakan sebanyak 70 kebajikan. 

10. Digalakkan mendengar kisah dan peristiwa yang berlaku dalam bulan 




11. Rejab seperti Isra' Mikraj Rasulullah saw. 



[BULAN SYAABAN] 

Syaaban adalah bulan Rasulullah saw. Bersabda yang maksudnya " Dinamakan dengan syaaban 
(berserak-serak) itu adalah kerana di dalamnya terdapat banyak kebajikan yang berserak-serak. 

1. Setiap amalam kebajikan akan digandakan oleh Allah dengan 700 kali ganda 

2. Allah akan menurunkan rahmatNya serta memberikan pengampunan umum kepada hambanya 

3. Sesiapa yang berpuasa 3 hari di awal, pertengahan dan di akhirnya maka Allah akan menuliskan 
baginya pahala 70 orang nabi, pahala beribadat selama 70 tahun 

4. Kelebihan malam nisfu Syaaban pula ialah sesiapa yang mendirikan solat sunat sunat dan 
menghidupkan malam itu dengan banyak berdoa, berzikir, berselawat, bertasbih, membaca al 
Quran dan sebagainya maka Allah akan membukakan untuknya 300 pintu rahmat disamping 
doanya tidak akan ditolak. 

5. Orang-orang yang tidak diampunkan oleh Allah pada malam nisfu syaaban ialah mereka yang 
menyekutukan Allah dengan sesuatu, tukang sihir, tukang nujum, mereka yang suka 
bermusuhan, peminum arak, penzina, pemakan riba, derhaka terhadap kedua ibu bapa, 
pembuat fitnah dan mereka yang memutuskan tali silaturrahim. 



[BULAN RAMADHAN] 

Ramadhan adalah bulan umat Muhammad saw. Bersabda baginda yang bermaksud " Apabila tiba bulan 
Ramadhan maka akan dibukakan pintu-pintu syurga dan ditutupkan pintu-pintu neraka lalu diikatkan 
semua syaitan." 

Sabda baginda dalam hadis yang lain, " Jika umat manusia itu mengetahui kelebihan yang terdapat di 
dalam bulan ramadhan nescaya umatku akan menginginkan supaya dijadikan sepanjang tahun itu 
Ramadhan" 

1. Setiap amalan kebajikan akan digandakan oleh Allah sebanyak 1000 kali ganda 

2. Setiap amalan sunat akan diberikan ganjaran pahala amalan fardhu 

3. Ramadhan dibahagikan kepada tiga bahagian istimewa bagi mereka yang berpuasa iaitu 
bahagian pertamanya dipenuhi dengan rahmat Allah, bahagian kedua dipenuhi dengan 
keampunan dari Allah dan bahagian ketiga pembebasan dari api neraka 

4. Dituntut supaya mengerjakan solat sunat tarawikh, witir dan solat sunat yang lain 

5. Banyakkan berdoa, berzikir, selawat, membaca Al Quran, bertaubat dan lain-lain 

6. Banyakkan bersedekah kepada fakir miskin dan membantu mereka yang berada dalam 
kesusahan dan ditimpa kemalangan 

7. Memberi makan kepada mereka yang hendak berbuka puasa 




8. Menggandakan amalan sunat terutamanya pada 10 malam yang terakhir Ramadhan bagi 
mengharapkan keberkatan dan kebesaran malam Lailatul Qadar seperti beriktikaf di masjid, 
qiamullail dan sebagainya 



[BULAN SYAWAL] 

Amalan sunat di bulan Syawal : 

1. Amalan sunat pada 1 Syawal seperti : 

1. Membayar zakat fitrah sebelum menunaikan Solat Aidil Fitri 

2. Menghias diri dan tempat tinggal supaya kelihatan bersih dan cantik 

3. Mandi Sunat Aidilfitri pada pagi harinya 

4. Menjamah sedikit makanan sebelum keluar menuju masjid 

5. Keluar menuju ke masjid dengan satu jalan dan bila pulang 
menggunakan jalan yang lain 

6. Lebih afdal dengan berjalan kaki ke masjid 

7. Mengumandangkan takbir, tahmid dan tahlil bermula malam ISyawal hinggalah tersenam 
matahari pada hari raya tersebut. 

2. Berpuasa 6 hari dalam bulan Syawal (Sunat Syawal) 

Rasulullah saw bersabda yang maksudnya " Sesiapa yang berpuasa di bulan Ramadhan dan kemudian 
diikuti dengan 6 hari dibulan Syawal maka perumpamaannya seperti ia berpuasa sepanjang tahun." 



BULAN ZULKAEDAH 

Tiada amalan sunat yang khusus atau istimewa dalam bulan ini melainkan amalan sunat dan fardhu 
seperti biasa. 

[BULAN ZULHIJJAH] 

Dari sebuah hadis yang diriwayatkan oleh Ibnu Abbas r. a, Rasullullah s.a.w telah menerangkan tentang 
fadilat di bulan Zulhijjah iaitu : 

1. Tanggal 1 Zulhijjah kesalahan Nabi Adam as telah diampunkan Allah. Oleh itu sesiapa yang 
berpuasa pada hari itu dosanya akan diampunkan oleh Allah 

2. Tanggal 2 Zulhijjah doa nabi Yunus as diperkenankan Allah. Oleh itu sesiapa yang berpuasa pada 
hari itu seperti berpuasa setahun dan dicatitkan baginya seperti tidak pernah melakukan 
maksiat. 

3. Tanggal 3 Zulhijjah doa nabi Zakaria telah diperkenankan oleh Allah. Oleh itu sesiapa yang 
berpuasa pada hari itu doanya juga akan diperkenankan oleh Allah 




4. Tanggal 4 Zulhijjah Nabi Isa dilahirkan. Oleh itu sesiapa yang berpuasa pada hari itu akan 
terhindar dari kefakiran dan kemelaratan. 

5. Tanggal 5 Zulhijjah Nabi Musa as dilahirkan. Oleh itu sesiapa yang berpuasa pada hari itu akan 
terlepas ia dari sifat munafik dan siksa kubur 

6. Tanggal 6 Zulhijjah allah telah membukakan pintu-pintu kebajikan kepada nabi-nabiNya. Oleh itu 
sesiapa yang berpuasa pada hari itu akan dipandang oleh Allah dengan pandangan rahmat 

7. Tanggal 7 Zulhijjah pintu neraka Jahannam akan dikunci. Oleh itu sesiapa yang berpuasa pada 
hari itu akan dibukakan 30 pintu kemudahan dan dikunci 30 pintu kesulitannya 

8. Tanggal 8 Zulhijjah Nabi Ibrahim telah mendapat perintah supaya menyembelih anaknya Ismail. 
Seharian ia berfikir sama ada perintah itu daripada Allah atau dari Syaitan. Hari itu dinamakan 
hari Tarwiyah (hari berfikir). Sesiapa yang berpuasa hari tersebut akan diberikan pahala yang 
banyak oleh Allah 

9. Tanggal 9 Zulhijjah Allah telah memberitahu kepada Nabi Ibrahim bahawa mimpinya itu adalah 
benar dari Allah, bukan dari syaitan. Oleh itu, hari tersebut telah dikenali sebagai 'Arafah' (Hari 
Ketahui). 

10. Sunat bersedekah kepada fakir miskin. Sesiapa yang bersedekah pada hari tersebut akan 
dibangkitkan oleh Allah pada hari kiamat nanti dalam keadaan aman dan sentosa. 

11. Amalan sunat pada 10 Zulhijjah seperti : 

1. Mandi sunat Aidil Adha pada pagi harinya. 

2. Sunat tidak menjamah makanan atau minuman sehinggalah selesai menunaikan solat Adha 

3. Keluar menuju ke masjid dengan satu jalan dan bila pulang menggunakan jalan yang lain 

4. Lebih afdal dengan berjalan kaki ke masjid 

5. Mengumandangkan takbir, tahmid dan tahlil bermula malam 10 Zulhijjah hinggalah tersenam 
matahari pada tanggal 13 Zulhijjah (Takbir Muqayyad) 

12. Sunat membaca doa akhir tahun pada tanggal 29 atau 30 Zulhijjah selepas solat Asar dan 
membaca doa awal tahun selepas solat Maghrib pada malam pertama awal Muharram. 




